У сваю чаргу, кс. Лешэк выказаў падзяку Пану Богу і яго Маці за тое, што гэтая ўрачыстасць адбылася. Узгадаў усіх, хто прычыніўся да арганізацыі гэтага свята. Ксёндз Лешэк прызнаўся, што вельмі ўзрадаваны тым, што так шмат людзей сабралася ў гэтыя дні ў Браславе, каб памаліцца перад цудатворным абразом Маці Божай. Ён выказаў надзею, што з кожным годам колькасць вернікаў і пілігрымаў будзе павялічвацца.